Moenie ons biltong ‘ryp druk’ nie | Netwerk24
Moenie ons biltong ‘ryp druk’ nie
Deur Werner Pauw, Kleinmond 21 Maart 2017 07:32
Dit is tydig dat ons nasionale versnapering op die lys van eg Suid-Afrikaanse produkte, soos Karoolam en rooibostee, kan pryk. Welgedaan aan die doktor wat ons biltong nou op die wêreldkaart geplaas het.
Dit is net jammer dat videogrepe wys hoe ons biltong sommer sonder handskoene gepak word. Hoofbedekking is daar, maar handskoene ontbreek. Dit wat aan die drooghake hang, word ook met kaal hande bevoel-voel of dit al gereed is!
Die gesegde “ryp gedruk” beteken letterlik dat die vrugte in ons supermarkte só deur klante bevoel word dat dit kneusing veroorsaak. Wanneer ’n avokado uiteindelik ryp gevoel is, is dit binne pikswart van al die kneusplekke.